**HATÁRŐR LESZERELŐ ZÁSZLÓK SZEMLÉJE SZAVAZÁS**

Tisztelt Határőr Barátaink,

A Határőr Kultúráért Alapítvány által meghirdetett „HATÁRŐR LESZERELŐ ZÁSZLÓK SZEMLÉJE” felhívásunkra 119 db zászlóról kaptunk képi információt, amely messze meghaladja várakozásunkat. Ez is mutatja, hogy a határőr összetartozás és a határőr múlt emlékeinek megosztása egy olyan életérzés, amelyet nagyon sokan vallanak magukének napjainkban is!

A leszerelő zászlókról készített képek felbontása nem minden esetben érte el azt az értéket, amely megfelelő nagyítás melletti okvashatóságot biztosít. Ennek több oka is lehet, többek között az is, hogy a zászlók mérete is nehéz fényképezhetőséget eredményez. A kérésünk az, hogy a szavazásnál ez ne legyen negatív befolyásoló tényező, hanem értékeljük a szándékot!

Az Alapítvány honlapjának technikai lehetőségei bizonyos korlátokat szabnak számunkra, de a szavazással kapcsolatosan az alábbiakra hívjuk fel a figyelmet:

* a szavazható képek száma meghaladja a zászlók számát, amelynek az az oka, hogy több olyan zászló van, amely kétoldalas és csak úgy tudjuk megoldani a szavazást, hogy a két oldalt külön kezeljük (a végeredményt ez nem befolyásolja);
* mivel egy személynek több zászló is elnyerheti a tetszését, ezért nem élünk azzal a lehetőséggel, hogy egy felhasználó (IP cím alapján történő azonosítás) a szavazás időtartama alatt csak egyszer szavazhasson;
* mivel nincs egyszeri szavazási korlátozás a felhasználónak, ezért kérjük, hogy mindenki csak egyszer szavazzon arra, vagy azokra a képekre, amelyek a legjobban elnyertét tetszésüket, mert ellenkező esetben sérül a szavazás tisztasága;
* a képekre külön-külön lehet szavazni;
* a képek nagyítása számítógépen úgy lehetséges, hogy a jobb egér gombbal a képre kell kattintani, majd a felugró ablakon a „Kép nagyítása új lapon” lehetőséget választani, s a képet megnyitni;
* a képek nagyítása telefonon úgy lehetséges, hogy a képre kell egy kicsit hosszabban rányomni, majd a felugró ablakon a „Kép nagyítása új lapon” lehetőséget választani, s a képet megnyitni;
* szavazni úgy lehet, hogy a kép alatti és a sorszám előtti körre kell kattintani és a szavazást elmenteni az összes kép végén található VOTE gombbal;
* ezt a műveletet annyiszor kell ismételni, ahány zászlóra szeretnénk szavazni;
* a szavazás állását az összes kép végén található RESULT gombbal lehet megjeleníteni;
* az objektivitás érdekében a szavazás nem névvel történik!
* a szavazást követően, a képek elérhetőek maradnak a honlapon, de akkor már névvel feltüntetve;
* jelenleg csak egy névjegyzéket biztosítunk, hogy kiknek a leszerelő zászlói kerültek fel.

Szavazni 2**022. augusztus 10-26. között lehet az Alapítvány honlapján** <https://hokalapitvany.hu/> az alábbi linken: <https://hokalapitvany.hu/leszerelo-zaszlok/>.

Tisztelettel:

Vájlok László

a Határőr Kultúráért Alapítvány

Kuratóriumának elnöke